Document ID: /roh_data/filtered/Billingualer_Corpus_interleaved-de-rm.jsonl.gz/112

This is a text translated from German to Rumantsch Grischun.
Rationalisieren als Maxime der Bündner Gesundheitspolitik

Die grossrätliche Vorberatungskommission unter dem Vorsitz von Fabrizio Keller (CVP) befasste sich an zwei ganztägigen Sitzungen mit dem Bericht über die Kostenentwicklung im Gesundheitswesen des Kantons Graubünden. Sie liess sich von Regierungsrat Peter Aliesch und Mitarbeitern des Departements über die Ursachen der Kostenentwicklung und die Möglichkeiten zur Kostenbeeinflussung orientieren.

Die Vorberatungskommission des Grossen Rats ist wie die Regierung der Ansicht, dass die Anstrengungen zur Kostenbeeinflussung nicht primär bei der Nachfrageseite, sondern bei der Angebotsseite, d. h. den Leistungserbringern, anzusetzen sind. Nicht rationieren, sondern rationalisieren soll die Maxime der Gesundheitspolitik des Kantons sein. Rationalisiert werden soll insbesondere durch die Optimierung der Spitalstrukturen. Die Vorberatungskommission erachtet in diesem Zusammenhang das Vorhaben der Regierung, die Spitäler des Kantons drei Spitalregionen zuzuordnen, als zweckmässig. Im Rahmen der abgestuften Spitalversorgung sollen die Regionalspitäler auch weiterhin für die Grundversorgung ihrer Bevölkerung zuständig sein. Wegleitend bei der Erfüllung des Versorgungsauftrags soll jedoch nicht mehr ein Maximieren des Leistungsangebots jedes Spitals sein, sondern das Optimieren des Leistungsangebots innnerhalb der Spitalregion. Dieses Ziel soll erreicht werden durch institutionalisierte Zusammenarbeitsformen zwischen den Spitälern einer Spitalregion und durch das Konzentrieren von komplexeren Behandlungen und der Supportprozesse innerhalb der Spitalregion.

Die gesundheitliche Versorgung der Bevölkerung des Kantons soll weiterhin auf einem qualitativ optimalen Niveau erfolgen. Die von der Regierung formulierten Ziele und Leitsätze ihrer Gesundheitspolitik wie auch die vom Justiz-, Polizei- und Sanitätsdepartement vorgesehenen Massnahmen sind darauf ausgerichtet, bei den Spitälern, Alters- und Pflegeheimen, Spitex-Organisationen wie auch der frei praktizierenden Ärzteschaft Strukturen und Verhaltensweisen herbeizuführen beziehungsweise zu veranlassen, mit welchen die entsprechenden Leistungen möglichst wirtschaftlich erbracht werden. Die Vorberatungskommission hat in diesem Zusammenhang zur Kenntnis genommen, dass für die öffentlichen Spitäler, die Alters- und Pflegeheime sowie die Spitex-Organisationen kurzfristig ein neues Finanzierungssystem mit Anreizen für ein wirtschaftliches Erbringen der Leistungen eingeführt werden soll.

Die Vorberatungskommission befürwortet die von der Regierung formulierten Ziele und Leitsätze der Gesundheitspolitik des Kantons wie auch die gestützt auf diese Ziele und Grundsätze in Aussicht genommenen Massnahmen. In diesem Zusammenhang beantragt die Vorberatungskommission dem Grossen Rat, bei der Behandlung des Berichts ausdrücklich festzuhalten, dass ein Schliessen von Spitälern nur in Betracht zu ziehen ist, wenn mit den anderen Massnahmen die Kostenentwicklung der Spitäler nicht in ausreichendem Mass beeinflusst werden kann.

Gremium: Grossrätliche Vorberatungskommission

Quelle: dt Justiz-, Polizei- und Sanitätsdepartement

Data: 15.09.1998

Raziunalisar è la maxima da la politica da sanitad dal Grischun

La cumissiun predeliberanta dal cussegl grond sut il presidi da Fabrizio Keller (PCD) è s'occupada en duas sesidas ch'han durà l'entir di dal rapport davart il svilup dals custs en ils fatgs da sanitad dal Grischun. Cusseglier guvernativ Peter Aliesch e collavuraturas e collavuraturs dal departament han declerà a la cumissiun las causas dal svilup dals custs e las pussaivladads per influenzar ils custs.

La cumissiun predeliberanta dal cussegl grond è sco la regenza da l'opiniun, ch'igl n'è betg da cumenzar en emprima lingia a pruvar d'influenzar ils custs da la vart da la dumonda, mabain da la vart da la purschida, q.v.d. tar ils furniturs da prestaziuns. La maxima da la politica sanitara dal chantun na duai betg esser da raziunar, mabain da raziunalisar. Ins vul raziunalisar spezialmain cun optimar las structuras dals ospitals. En quest connex è la cumissiun predeliberanta da l'idea, ch'il project da la regenza che vul repartir ils ospitals dal chantun en trais regiuns d'ospital, saja cunvegnent. En il rom dal provediment cun ospitals graduà duain ils ospitals regiunals restar er vinavant cumpetents per il provediment medicinal da basa da lur populaziun. Per ademplir l'incarica da provediment na duai pli esser decisiv il fatg da maximar la purschida da prestaziuns da mintga ospital, mabain quel d'optimar la purschida da prestaziuns aifer la regiun d'ospitals. Questa finamira duain ins cuntanscher cun furmas instituziunalisadas da collavuraziun tranter ils ospitals d'ina regiun e cun concentrar ils tractaments cumplexs e las proceduras da support aifer la regiun.

Il provediment sanitar da la populaziun dal chantun duai succeder er vinavant sin in nivel qualitativ optimal. Las finamiras e las directivas che la regenza ha formulà en sia politica sanitara sco er las mesiras ch'il departament da giustia, polizia e sanitad ha previs, vulan ch'ils ospitals, ils asils da vegls e las chasas da tgira, las organisaziuns da spitex sco er ils medis generalists e las medias generalistas cuntanschian structuras e modas da sa cumportar respectivamain promovian talas, per pudair furnir las prestaziuns correspundentas a la moda la pli economica pussaivla. La cumissiun predeliberanta ha prendì enconuschientscha en quest connex, che per ils ospitals publics, ils asils da vegls e las chasas da tgira sco er per las organisaziuns da spitex duai vegnir introducì a curta vista in nov sistem da finanziaziun cun impuls per furnir las prestaziuns a moda economica.

La cumissiun predeliberanta beneventa las finamiras e directivas da la politica sanitara dal chantun che la regenza ha formulà sco er las mesiras ch'ins ha prendì en mira sa basond sin questas finamiras e sin quests princips. En quest connex propona la cumissiun predeliberanta al cussegl grond da fixar expressivamain cun tractar il rapport, ch'i saja da prender en consideraziun da serrar ospitals sulettamain, sche autras mesiras n'influenzeschan betg suffizientamain il svilup dals custs dals ospitals.

Gremi: cumissiun predeliberanta dal cussegl grond

Funtauna: rg departament da giustia, polizia e sanitad

Data: 15.09.1998